ബി.ജെ.പിക്കെതിരെ വീണ്ടും വരുണ് ഗാന്ധി ഇക്കുറി ആയുധമാക്കിയത് വാജ്പേയിയുടെ പ്രസംഗം ന്യൂഡല്ഹി: മോദി സര്ക്കാറിനും ബി.ജെ.പി കേന്ദ്രനേതൃത്വത്തിനും എതിരെ തുടര്ച്ചയായി പ്രഹരമേല്പിച്ച് പാര്ട്ടി നേതാവും പിലിഭിത്ത് എം.പിയുമായ വരുണ് ഗാന്ധി. ഇക്കുറി മുന്പ്രധാനമന്ത്രിയും ബി.ജെ.പി നേതാവുമായിരുന്ന അടല് ബിഹാരി വാജ്പേയിയുടെ കര്ഷകര്ക്കനുകൂലമായ പ്രസംഗവുമായാണ് വരുണ് രംഗത്തെത്തിയത്.ലഖിംപുര് ഖേരിയില് സമരംചെയ്ത കര്ഷകര്ക്കുനേെര കേന്ദ്രമന്ത്രിയുടെ മകന് ആശിഷ് മിശ്രയുടെ നേതൃത്വത്തില് വാഹനം ഓടിച്ചു കയറ്റി നാലുപേരെ െകാലപ്പെടുത്തിയ സംഭവത്തിനെതിരെ കടുത്ത നിലപാടുമായി വരുണ് ഗാന്ധി പരസ്യമായി അഭിപ്രായപ്രകടനം നടത്തിയിരുന്നു. കൊല്ലപ്പെട്ട കര്ഷകര്ക്ക് നീതി വേണമെന്നാവശ്യപ്പെടുകയും കര്ഷക സമരത്തെ പിന്തുണക്കുകയും ചെയ്ത വരുണിനെയും മാതാവ് മനേക ഗാന്ധിയെയും ബി.ജെ.പി നിര്വാഹക സമിതിയില് നിന്ന് ഒഴിവാക്കിയിരുന്നു. ഇതിനുപിന്നാലെയാണ് വാജ്പേയിയുടെ പഴയ വിഡിയോ ട്വീറ്റ് ചെയ്തത്. ഞങ്ങളെ ഭയപ്പെടുത്താന് നോക്കേണ്ട. കര്ഷകര് ഭയപ്പെടേണ്ടതില്ല. കര്ഷക മുന്നേറ്റത്തെ രാഷ്ട്രീയത്തിനായി ഉപയോഗിക്കാന് ഞങ്ങള് ആഗ്രഹിക്കുന്നില്ല. കര്ഷകരുടെ യഥാര്ത്ഥ ആവശ്യങ്ങളെ ഞങ്ങള് പിന്തുണയ്ക്കുന്നു, സര്ക്കാര് ഞങ്ങളെ ഭയപ്പെടുത്താനോ നിയമങ്ങള് ദുരുപയോഗം ചെയ്യാനോ കര്ഷകരുടെ സമാധാനപരമായ മുന്നേറ്റത്തെ അവഗണിക്കാനോ ശ്രമിച്ചാല് ഞങ്ങളും ആ മുന്നേറ്റത്തിന്റെ ഭാഗമാകും എന്നാണ് പ്രസംഗം. വലിയ മനസ്സുള്ള നേതാവിന്റെ വിവേകപൂര്ണ്ണമായ വാക്കുകള് എന്ന തലക്കെട്ടോടെയാണ് വീഡിയോ പങ്കുവെച്ചിരിക്കുന്നത്. 1980ല് കര്ഷകരെ അടിച്ചമര്ത്തുന്നെന്നാരോപിച്ച് അന്നത്തെ ഇന്ദിരാഗാന്ധി സര്ക്കാരിന് വാജ്പേയി മുന്നറിയിപ്പ് നല്കുന്നതാണ് വീഡിയോയെന്ന് വാര്ത്താ ഏജന്സി റിപ്പോര്ട്ട് ചെയ്തു. ലഖിംപുര് ഖേരിയില് കേന്ദ്രമന്ത്രിയുടെ മകന്റെ വാഹനം കര്ഷകര്ക്ക് നേരെ ഇടിച്ചുകയറ്റി കൊല്ലുന്നതിന്റെ വീഡിയോകള് ട്വിറ്ററില് പങ്കുവച്ചതിന് പിന്നാലെയായിരുന്നു ബി.ജെ.പി ദേശീയ നിര്വാഹക സമിതിയില് നിന്ന് വരുണ് ഗാന്ധിയെ ഒഴിവാക്കിയത്. ലഖിംപൂര് ഖേരിയില് കര്ഷകരുടെ ഇടയിലേക്ക് ബോധപൂര്വം വാഹനം ഇടിച്ചുകയറ്റുന്ന ഈ ദൃശ്യം ആരുടെയും ഉള്ളുലയ്ക്കും. പൊലീസ് ഈ വീഡിയോ ശ്രദ്ധിക്കുക. ഈ വാഹനങ്ങളുടെ ഉടമകളെയും അവയില് ഇരിക്കുന്നവരെയും ഈ കേസില് ഉള്പ്പെട്ട മറ്റ് ആളുകളെയും ഉടന് അറസ്റ്റ് ചെയ്യണം എന്ന കുറിപ്പും അദ്ദേഹം വിഡിയോയ്ക്കൊപ്പം ട്വീറ്റ് ചെയ്തിരുന്നു.കര്ഷകരുടെ വിഷയം ഹിന്ദുസിഖ് യുദ്ധമായി ചിത്രീകരിക്കാനുള്ള ശ്രമം നടക്കുന്നുണ്ടെന്നും വരുണ് ഗാന്ധി ട്വിറ്ററില് അഭിപ്രായപ്പെട്ടിരുന്നു. സ്വന്തം നേട്ടത്തിനു വേണ്ടി ഇത്തരം വില കുറഞ്ഞ രാഷ്ട്രീയം കളിക്കരുതെന്നും അദ്ദേഹം ആവശ്യപ്പെട്ടു. ലഖിംപൂര് ഖേരി വിഷയം ഹിന്ദുസിഖ് യുദ്ധമാക്കി മാറ്റാനുള്ള ശ്രമങ്ങള് നടക്കുന്നു. ഇത് അധാര്മികവും വസ്തുതാവിരുദ്ധവുമാണ് എന്നു മാത്രമല്ല, അപകടകരവുമാണ്. തലമുറകളെടുത്ത് ഉണങ്ങിയ മുറിവുകള് വീണ്ടും തുറക്കാനേ ഉപകരിക്കൂ. നമ്മള് ദേശീയ ഐക്യം മറന്ന് വില കുറഞ്ഞ രാഷ്ട്രീയം കളിക്കരുത് എന്നായിരുന്നു എം.പിയുടെ ട്വീറ്റ്.